CELEX: 32020D0388
Language: hu
Date: 2020-03-06 00:00:00
Title: A Bizottság (EU) 2020/388 végrehajtási határozata (2020. március 6.) a 90/428/EGK tanácsi irányelvnek a lovas versenyekre vonatkozó szabályoktól való eltérés tekintetében történő alkalmazására vonatkozó szabályok megállapításáról és a 2009/712/EK bizottsági határozatnak a tenyésztéstechnikai jogszabályokra vonatkozó hivatkozások tekintetében történő módosításáról (az értesítés a C(2020) 1269. számú dokumentummal történt) (EGT-vonatkozású szöveg)

10.3.2020   
               
               
                  HU
               
               
                  Az Európai Unió Hivatalos Lapja
               
               
                  L 73/19
               
            
         A BIZOTTSÁG (EU) 2020/388 VÉGREHAJTÁSI HATÁROZATA
         (2020. március 6.)
         a 90/428/EGK tanácsi irányelvnek a lovas versenyekre vonatkozó szabályoktól való eltérés tekintetében történő alkalmazására vonatkozó szabályok megállapításáról és a 2009/712/EK bizottsági határozatnak a tenyésztéstechnikai jogszabályokra vonatkozó hivatkozások tekintetében történő módosításáról
         
            
               (az értesítés a C(2020) 1269. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a versenyeztetésre szánt lovak kereskedelméről, valamint a versenyen való részvétel feltételeinek megállapításáról szóló, 1990. június 26-i 90/428/EGK tanácsi irányelvre (1) és különösen annak 4. cikke (3) bekezdésére,
         mivel:
         
                     (1)
                  
                  
                     A 90/428/EGK irányelv 3. cikke értelmében a versenyszabályzatok nem tehetnek különbséget a versenynek helyszínt adó, illetve más tagállamban bejegyzett lófélék között, valamint a versenynek helyszínt adó, illetve más tagállamból származó lófélék között.
                  
               
                     (2)
                  
                  
                     A 90/428/EGK irányelv 4. cikkének (2) bekezdése két eltérésről rendelkezik az irányelv 3. cikkében meghatározott megkülönböztetésmentességre vonatkozó kötelezettség tekintetében. Az első egy bizonyos verseny- és eseménytípusokra vonatkozó mentesség, a második pedig lehetővé teszi a tagállamok számára, hogy a versenyből származó pénzdíj, illetve haszon bizonyos százalékát a tenyésztés biztosítására, fejlesztésére és javítására fordítsák. Amennyiben egy tagállam élni kíván az első eltérési lehetőséggel, a tagállamokat és a nyilvánosságot előzetesen tájékoztatnia kell erről a szándékáról, valamint az eltérés alkalmazásának indokáról. Amennyiben egy tagállam élni kíván a második eltérési lehetőséggel, tájékoztatnia kell a többi tagállamot és a nyilvánosságot a szóban forgó források elosztására vonatkozó kritériumokról.
                  
               
                     (3)
                  
                  
                     A 2009/712/EK bizottsági határozat (2) tartalmazza a 90/428/EGK irányelv 4. cikkének (2) bekezdésében előírt eltérések alkalmazásához szükséges információk közlésére szolgáló mintákat. Az említett határozatot az (EU) 2019/2035 felhatalmazáson alapuló bizottsági rendelet (3)2021. április 21-től kezdődően hatályon kívül helyezi. A gyakorlat azt mutatja, hogy a tagállamok által közölt információk gyakran elavultak, és sok esetben nyelvi korlátok akadályozzák a hatóságokat és a nyilvánosságot abban, hogy hozzáférjenek azok tartalmához. Az eltérések alkalmazásával összefüggő átláthatóság hiányát az érintett egyének és a lovas közösség egésze is sérelmezi. Annak biztosítása érdekében, hogy a tagállamok és a nyilvánosság megfelelő és időben történő tájékoztatást kapjon a 90/428/EGK irányelv 4. cikkének (2) bekezdésében előírt eltérések alkalmazásáról, biztosítani kell az internetalapú információs oldalak mintáinak felülvizsgálatát, és elő kell írni, hogy a tagállamok minimális időközönként tegyék naprakésszé a 90/428/EGK irányelv 4. cikkének (2) bekezdése szerint közölt információkat.
                  
               
                     (4)
                  
                  
                     Az egyértelműség, a jogbiztonság és az egyszerűsítés érdekében törölni kell az internetalapú információs oldalaknak a 2009/712/EK határozat II. melléklete 2. fejezetének II. és III. szakaszában meghatározott mintáit.
                  
               
                     (5)
                  
                  
                     A 2009/712/EK határozat I. mellékletének 2. fejezetében szereplő felsorolás tartalmazza a (2009/157/EK tanácsi irányelvvel (4) hatályon kívül helyezett) 77/504/EGK tanácsi irányelvet (5), a 88/661/EGK (6), a 89/361/EGK (7) és a 90/427/EGK tanácsi irányelvet (8), valamint a 90/428/EGK irányelvet. A 2009/157/EK, a 88/661/EGK, a 89/361/EGK és a 90/427/EGK irányelvet az (EU) 2016/1012 európai parlamenti és tanácsi rendelet (9)2018. november 1-jén hatályon kívül helyezte. Az egyértelműség, a jogbiztonság és az egyszerűsítés érdekében az említett irányelvekre való hivatkozásokat el kell hagyni. Mivel e határozat az internetalapú információs oldalak új mintáit határozza meg a 2009/712/EK határozat 4. cikkének (2) bekezdésében előírt eltérések alkalmazása tekintetében, a 90/428/EGK irányelvre való hivatkozást szintén törölni kell. Az I. melléklet 2. fejezetét ezért el kell hagyni.
                  
               
                     (6)
                  
                  
                     Az (EU) 2016/1012 rendelet értelmében a tagállamok kötelesek névjegyzéket felállítani és naprakészen tartani az illetékes hatóságaik által az említett rendelet 4. cikke (3) bekezdésének megfelelően elismert és legalább egy, az ugyanazon rendelet 8. cikkének (3) bekezdésével összhangban jóváhagyott tenyésztési programot végrehajtó tenyésztőszervezetekről és hibridtenyésztő szervezetekről. Az (EU) 2016/1012 rendelet előírja továbbá azt is, hogy a tagállamoknak közzé kell tenniük e névjegyzéket.
                  
               
                     (7)
                  
                  
                     Az (EU) 2017/716 bizottsági végrehajtási rendelet (10) meghatározza az (EU) 2016/1012 rendelet 7. cikkében előírt, elismert tenyésztőszervezetek és hibridtenyésztő szervezetek névjegyzékében feltüntetendő információk közlésére szolgáló mintákat. Mivel az (EU) 2017/716 végrehajtási rendelet 2018. november 1-jétől alkalmazandó, a 2009/712/EK határozat II. melléklete 2. fejezetének I. szakaszában meghatározott minták helyett az említett rendeletben meghatározott mintákat kell alkalmazni.
                  
               
                     (8)
                  
                  
                     A 2009/712/EK határozat II. mellékletének 2. fejezetét törölni kell, mivel az annak I., II. és III. szakaszában meghatározott mintákat felváltják az (EU) 2017/716 végrehajtási rendeletben, illetve az ebben a határozatban meghatározott minták.
                  
               
                     (9)
                  
                  
                     A 2009/712/EK határozat címében tenyésztéstechnikai jogszabályokra, 1. cikke (1) bekezdésének b) pontjában pedig a tenyésztéstechnikai létesítményekre hivatkozik. Mivel az említett hivatkozások az (EU) 2016/1012 és az (EU) 2017/716 rendeletek hatálybalépésével elavulttá váltak, a 2009/712/EK határozat címében és 1. cikke (1) bekezdésének b) pontjában törölni kell az „és tenyésztéstechnikai” szavakat.
                  
               
                     (10)
                  
                  
                     A 2009/712/EK határozatot ezért ennek megfelelően módosítani kell.
                  
               
                     (11)
                  
                  
                     Az e határozatban előírt intézkedések összhangban vannak az Állattenyésztés-technológiai Állandó Bizottság véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A tagállamok legkésőbb 2020. április 1-jéig internetalapú információs oldalakat hoznak létre annak érdekében, hogy a többi tagállam és a nyilvánosság számára elektronikusan hozzáférhetővé tegyék a következőket:
               
                           a)
                        
                        
                           a 90/428/EGK irányelv 4. cikke (2) bekezdésének első francia bekezdésében előírt eltérés alkalmazására irányuló szándékukat és annak indokolását;
                        
                     
                           b)
                        
                        
                           a 90/428/EGK irányelv 4. cikke (2) bekezdésének második francia bekezdésében említett források elosztására vonatkozó kritériumokat.
                        
                     
            
               (2)   Az (1) bekezdésben említett internetalapú információs oldalakat az I., illetve II. mellékletben meghatározott mintáknak, valamint a III. melléklet utasításainak megfelelően kell kialakítani.
            
            
               (3)   A tagállamoknak közölniük kell a Bizottsággal internetes tájékoztató oldaluk internetcímét.
            
            
               (4)   A tagállamok gondoskodnak az (1) bekezdés a) és b) pontjában említett információk naprakésszé tételéről az alábbiak szerint:
               
                           a)
                        
                        
                           legalább évente, december 31. előtt a 90/428/EGK irányelv 4. cikke (2) bekezdésének első francia bekezdésében előírt eltérés hatálya alá tartozó lovas versenyek és rendezvények esetében;
                        
                     
                           b)
                        
                        
                           amikor a 90/428/EGK irányelv 4. cikke (2) bekezdésének második francia bekezdésében említett források elosztására vonatkozó kritériumok megváltoznak.
                        
                     
         
         
            2. cikk
            2020. április 1-jei hatállyal a 2009/712/EK határozat a következőképpen módosul:
            
                        1.
                     
                     
                        a jogszabály címéből az „és tenyésztéstechnikai” szavakat el kell hagyni;
                     
                  
                        2.
                     
                     
                        az 1. cikk (1) bekezdésének b) pontját el kell hagyni;
                     
                  
                        3.
                     
                     
                        az I. melléklet 2. fejezetét el kell hagyni;
                     
                  
                        4.
                     
                     
                        a II. melléklet 2. fejezetét el kell hagyni.
                     
                  
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. március 6-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 224., 1990.8.18., 60. o.
         
         
            (2)  A Bizottság 2009/712/EK határozata (2009. szeptember 18.) a 2008/73/EK tanácsi irányelvnek a tagállamok által a közösségi állategészségügyi és tenyésztéstechnikai jogszabályoknak megfelelően engedélyezett létesítmények és laboratóriumok jegyzékeit tartalmazó, internetalapú információs oldalak tekintetében történő végrehajtásáról (HL L 247., 2009.9.19., 13. o.).
         
            (3)  A Bizottság (EU) 2019/2035 felhatalmazáson alapuló rendelete (2019. június 28.) az (EU) 2016/429 európai parlamenti és tanácsi rendeletnek a szárazföldi állatokat tartó létesítményekre és a keltetőkre, valamint a bizonyos tartott szárazföldi állatok és keltetőtojások nyomonkövethetőségére vonatkozó szabályok tekintetében történő kiegészítéséről (HL L 314., 2019.12.5., 115. o.).
         
            (4)  A Tanács 2009/157/EK irányelve (2009. november 30.) a szarvasmarhafélék fajtatiszta tenyészállatairól (HL L 323., 2009.12.10., 1. o.).
         
            (5)  A Tanács 77/504/EGK irányelve (1977. július 25.) a szarvasmarhafélék fajtatiszta tenyészállatairól (HL L 206., 1977.8.12., 8. o.).
         
            (6)  A Tanács 88/661/EGK irányelve (1988. december 19.) a tenyészsertésekre alkalmazandó állattenyésztés-technológiai előírásokról (HL L 382., 1988.12.31., 36. o.).
         
            (7)  A Tanács 89/361/EGK irányelve (1989. május 30.) a fajtatiszta tenyészjuhokról és tenyészkecskékről (HL L 153., 1989.6.6., 30. o.).
         
            (8)  A Tanács 90/427/EGK irányelve (1990. június 26.) a lófélék Közösségen belüli kereskedelmét szabályozó tenyésztéstechnikai és származástani feltételekről (HL L 224., 1990.8.18., 55. o.).
         
            (9)  Az Európai Parlament és a Tanács (EU) 2016/1012 rendelete (2016. június 8.) a fajtatiszta tenyészállatok, hibrid tenyészsertések és szaporítóanyagaik Unión belüli tenyésztésének, kereskedelmének és az Unióba történő beléptetésének tenyésztéstechnikai és származástani feltételeiről, a 652/2014/EU rendelet, a 89/608/EGK és a 90/425/EGK tanácsi rendelet módosításáról, valamint az állattenyésztés tárgyában hozott egyes jogi aktusok módosításáról és hatályon kívül helyezéséről („Állattenyésztési rendelet”) (HL L 171., 2016.6.29., 66. o.).
         
            (10)  A Bizottság (EU) 2017/716 végrehajtási rendelete (2017. április 10.) az (EU) 2016/1012 európai parlamenti és tanácsi rendeletnek az elismert tenyésztőszervezetek és hibridtenyésztő szervezetek névjegyzékeiben feltüntetendő információk közlésére szolgáló minták tekintetében történő alkalmazására vonatkozó szabályok megállapításáról (HL L 109., 2017.4.26., 1. o.).
      
      
         
            I. MELLÉKLET
            A 90/428/EGK irányelv 3. cikkében megállapított megkülönböztetésmentesség elvétől való eltérés hatálya alá tartozó lovas versenyek és rendezvények
            
                        Tagállam/
                        Hivatalos nyelv
                     
                     
                        
                           (a tagállam neve)
                        
                     
                     
                        Év/
                        Hivatalos nyelv
                     
                     
                        
                           (éééé, amikor a lovas versenyre/rendezvényre sor kerül)
                        
                     
                  
                        Lovas verseny vagy rendezvény/Hivatalos nyelv
                        
                     
                     
                        A 90/428/EGK irányelv 4. cikke (2) bekezdésének első francia bekezdésében előírt eltérés hatálya alá tartozó lovas versenyek/rendezvények száma/Hivatalos nyelv
                        
                     
                     
                        Indokolás/Hivatalos nyelv
                        
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            II. MELLÉKLET
            A tenyésztés biztosítására, fejlesztésére és javítására fordítható források elosztására vonatkozó kritériumok
            
                        Tagállam/
                        Hivatalos nyelv
                     
                     
                        
                           (a tagállam neve)
                        
                     
                     
                        Verzió/
                        Hivatalos nyelv
                     
                     
                        
                           (nn.hh.éééé)
                        
                     
                  
                        A lovas verseny vagy rendezvény típusa/Hivatalos nyelv
                        
                     
                     
                        A tenyésztés biztosítására, fejlesztésére és javítására fordítható források elosztására vonatkozóan meghatározott kritériumok (a 90/428/EGK irányelv 4. cikke (2) bekezdésének második francia bekezdése)/Hivatalos nyelv
                        
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            III. MELLÉKLET
            
               1.   
               
                  Az internetalapú információs oldalak fejlécében minden esetben fel kell tüntetni a tagállam nevét, valamint vagy az I. mellékletben felsorolt lovas rendezvény évét, vagy a II. mellékletben meghatározott kritériumok felsorolása tekintetében az aktuális verziót nn.hh.éééé formátumban.
               
            
            
               2.   
               
                  Az internetalapú információs oldalak fejlécét minden esetben angolul, valamint a tagállam hivatalos nyelvén/nyelvein kell kitölteni.
               
            
            
               3.   
               
                  Az információkat a lehető leglogikusabb sorrendben kell feltüntetni.